Liefde vir wiskunde Deel 3
Liefde vir wiskunde - praktiese raad
Ai, ai, ai, en hier sukkel ek en my seun om oor ons wiskunde issues te kom hierdie week. Dis nie so maklik om altyd weer terug te kom in die roetine en opgewonde te raak oor wiskunde nie. Ek is juis besig om hierdie vir myself te skryf!! Ek het dit net so nodig soos jy. :). Maar ek weet as ek deurderuk, gaan hy ook begin om sy houding te verander. Gister en vandag hou ons 'resies'om te sien wie die aftreksomme eerste kan klaarmaak (mamma lei net ewe skielik aan ADD om hom 'n kans te gee). Op die oomblik werk dit soos 'n bom - weet net nie vir hoe lank nie.
Liefde vir Wiskunde, jou fokus
Ek leer ook by die kenners dat ek net op een ding op 'n keer moet fokus. Handskrif is nie my fokus wanneer hy aftreksomme moet doen nie, ons sal dit later oefen, ek moet ten minste net kan sien wat hy skryf!
Het dit jou gehelp om bietjie jou fokus te verskuif soos ek aanbeveel het in die nuusbrief verlede week? Wel, ek moes dit inderdaad met Leonardo hierdie week toepas!
Moenie 3: Moenie jou kind oorweldig nie.
Moet 2: Breek die werk op in kleiner deeltjies.
Ek is opgewonde om by jou te leer en jou te help. Stuur jou vrae en/of idees en ons gesels lekker daaroor. Ek sal ook graag wil hoor of jy hierdie al begin toepas het en wat jou resultate is.